**JAVNA USTANOVA LUČKA UPRAVA SLAVONSKI BROD**

Šetalište braće Radić 19a

35000 Slavonski Brod

OIB 14562482156

RKP: 51263

**RV-23-01/115**

**GODIŠNJI PROGRAM RADA I FINANCIJSKI PLAN**

**JAVNE USTANOVE LUČKE UPRAVE SLAVONSKI BROD**

**ZA 2024. GODINU I PROJEKCIJE ZA 2025. I 2026. GODINU**

**Slavonski Brod, rujan 2023. godine**

**SADRŽAJ:**

1. OPĆI DIO
   1. RAČUN PRIHODA I RASHODA
   2. RAČUN FINANCIRANJA
2. OBRAZLOŽENJE OPĆEG DIJELA
3. POSEBNI DIO
4. OBRAZLOŽENJE POSEBNOG DIJELA

|  |  |  |  |
| --- | --- | --- | --- |
| **I. OPĆI DIO** | | | |
|  |  |  |  |
|  |  |  |  |
| **A. SAŽETAK RAČUNA PRIHODA I RASHODA** | | | |
|  |  |  |  |
|  |  |  |  |
|  | **Plan za 2024.** | **Projekcije za 2025.** | **Projekcije za 2026.** |
| 1 | 2 | 3 | 4 |
| **PRIHODI POSLOVANJA** | **9.006.928** | **8.530.330** | **7.253.301** |
| **PRIHODI OD PRODAJE NEFINANCIJSKE IMOVINE** | **0** | **0** | **0** |
| **UKUPNI PRIHODI** | **9.006.928** | **8.530.330** | **7.253.301** |
| **RASHODI POSLOVANJA** | **2.108.001** | **1.197.383** | **1.020.083** |
| **RASHODI ZA NABAVU NEFINANCIJSKE IMOVINE** | **6.370.691** | **6.804.711** | **4.641.982** |
| **UKUPNI RASHODI** | **8.478.692** | **8.002.094** | **5.662.065** |
| **RAZLIKA - VIŠAK / MANJAK** | **528.236** | **528.236** | **1.591.236** |
|  |  |  |  |
| **B. SAŽETAK RAČUNA FINANCIRANJA** | | | |
|  |  |  |  |
|  | **Plan za 2024.** | **Projekcije za 2025.** | **Projekcije za 2026.** |
| 1 | 2 | 3 | 4 |
| **PRIMICI OD FINANCIJSKE IMOVINE I ZADUŽIVANJA** | **0** | **0** | **0** |
| **IZDACI ZA FINANCIJSKU IMOVINU I OTPLATE ZAJMOVA** | **528.236** | **528.236** | **1.591.236** |
| **PRIJENOS SREDSTAVA IZ PRETHODNE GODINE** | **5.000** | **4.000** | **4.000** |
| **PRIJENOS SREDSTAVA U NAREDNU GODINU** | **-4.000** | **-4.000** | **-5.000** |
| **NETO FINANCIRANJE** | **-527.236** | **-528.236** | **-1.592.236** |
| **VIŠAK / MANJAK + NETO FINANCIRANJE** | **1.000** | **0** | **-1.000** |

**II. OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Javna ustanova Lučka uprava Slavonski Brod planira ostvariti ukupne prihode u 2024. godini u iznosu 9.006.928 €, u 2025. godini planirani prihodi iznose 8.530.330 €, dok u 2026. godini planirani prihodi iznose 7.253.301 €. U 2024. godini planirani prihodi će se ostvariti iz izvora 11 - Opći prihodi i primici u iznosu 5.144.188 €, iz izvora 12 – Sredstva učešća za pomoći u iznosu 109.778 €, iz izvora 43 – Ostali prihodi za posebne namjene u iznosu 934.398 €, iz izvora 559 – Refundacije iz pomoći EU u iznosu 618.749 € i iz izvora 581 – Mehanizam za oporavak i otpornost u iznosu 2.199.815 €. U 2025. godini planirani prihodi će se ostvariti iz izvora 11 - Opći prihodi i primici u iznosu 5.574.490 €, iz izvora 43 – Ostali prihodi za posebne namjene u iznosu 445.453 € i iz izvora 581 – Mehanizam za oporavak i otpornost u iznosu 2.510.387 €. U 2026. godini planirani prihodi će se ostvariti iz izvora 11 - Opći prihodi i primici u iznosu 6.860.764 € i iz izvora 43 – Ostali prihodi za posebne namjene u iznosu 377.629 € i iz izvora 581 – Mehanizam za oporavak i otpornost u iznosu 14.908 €. U 2024. godini završava se projekt koji se sufinancira iz EU sredstava te se zbog toga u 2025. i 2026. godini neće ostvariti prihodi iz izvora 12 i 559.

**RASHODI I IZDACI**

Rashodi Lučke uprave Slavonski Brod planirani su u 2024. godini u iznosu 8.478.692 €, u 2025. godini u iznosu 8.002.094 € i u 2026. godini u iznosu 5.662.065 €. Rashodi se odnose na rashode poslovanja i rashode za nabavu nefinancijske imovine. Izdaci za otplate zajmova iznose u 2024. godini 528.236 €, u 2025. godini 528.236 € i u 2026. godini 1.591.236 €. U 2026. godini planiran je početak otplate kredita HBOR-a pa su zato planirani izdaci u 2026. godini znatno veći u odnosu na 2024. i 2025. godinu.

Od ukupno planiranih rashoda u 2024. godini za rashode na aktivnosti A928001 Administracija i upravljanje planiran je iznos od 937.888 €, u 2025. godini planirano je 448.943 €, dok je u 2026. planirano 381.119 €. Zbog završetka plaćanja odvjetničkih troškova po izvansudskoj nagodbi sa HŽ Cargo d.o.o. iznos na ovoj aktivnosti je manji u 2025. i 2026. godini u odnosu na 2024. godinu.

Na aktivnosti A928002 Gradnja i održavanje u 2024. godini za gradnju je planirano 3.283.797 €, za usluge tekućeg i investicijskog održavanja je planirano 199.084 € i za intelektualne i osobne usluge 84.000 €. U 2025. godini za gradnju je planirano 3.867.930 €, za usluge tekućeg i investicijskog održavanja je planirano 199.084 € i za intelektualne i osobne usluge 50.000 €. U 2026. godini za gradnju je planirano 3.875.907 €, za otkup zemljišta je planirano 700.000 €, za usluge tekućeg i investicijskog održavanja je planirano 199.084 € i za intelektualne i osobne usluge 50.000 €.

Za aktivnost T928003 Otplata zajmova Zagrebačke banke i HBOR-a u 2024. godini rashodi u iznosu 409.116 € planirani su za kamate Zagrebačke banke i HBOR-a i rashodi u iznosu 53.090 € za proviziju za izdano jamstvo HBOR-a, dok su izdaci u iznosu 528.236 € planirani za otplatu glavnice Zagrebačke banke. U 2025. godini rashodi u iznosu 397.903 € planirani su za kamate Zagrebačke banke i HBOR-a i rashodi u iznosu 53.089 € za proviziju za izdano jamstvo HBOR-a, dok su izdaci u iznosu 528.236 € planirani za otplatu glavnice Zagrebačke banke. U 2026. godini rashodi u iznosu 354.654 € planirani su za kamate Zagrebačke banke i HBOR-a i rashodi u iznosu 53.089 € za proviziju za izdano jamstvo HBOR-a, dok su izdaci u iznosu 1.591.236 € planirani za otplatu glavnice Zagrebačke banke i HBOR-a.

Na aktivnosti K928005 CEF-Izrada studija i projektne dokumentacije za potrebe izgradnje Terminala za opasne terete u luci Slavonski Brod najznačajniji dio planiranih rashoda odnosi se na rashode za ostalu nematerijalnu proizvedenu imovinu za izradu navedenih studija i dokumentacije i na rashode za intelektualne i osobne usluge. Za ovaj projekt planiraju se rashodi u iznosu 914.786 € u 2024. godini. Ovaj projekt završava u 2024. godini.

Na aktivnosti K928006 NPOO – C1.4.R3-I4 Opremanje luka i pristaništa infrastrukturom za zbrinjavanje otpada planirana su sredstva za izgradnju terminala za prikupljanje otpada sa plovila koji će biti u sklopu izgradnje putničkog pristaništa. Planirana sredstva iznose 89.590 € u 2024. godini, 477.802 € u 2025. godini i 18.638 € u 2026. godini.

Na aktivnosti K9328007 NPOO -C1.6.R1-I1.01-V1.0045 Gradnja plutajućeg objekta unutarnje plovidbe – pristana u funkciji turizma i putničkog pristaništa na rijeci Savi u Slavonskom Brodu planirana su sredstva za rekonstrukciju objekta unutarnje plovidbe u pristan za turističku namjenu i gradnju nove obaloutvrde, koji zajedno predstavljaju jedinstvenu cjelinu putničkog pristaništa. Planirana sredstva iznose 2.483.340 € u 2024. godini i 2.483.342 € u 2025. godini.

**PRIJENOS SREDSTAVA IZ PRETHODNE U SLIJEDEĆU GODINU**

Iz izvora 43 – Ostali prihodi za posebne namjene u 2024. godini donos neutrošenih prihoda iz prethodne godine planiran je u iznosu 5.000 €, dok je odnos neutrošenih prihoda planiran u iznosu 4.000 €. Odnos neutrošenih prihoda u 2025. godini planiran je u iznosu 4.000 €, dok je u 2026. godini planiran u iznosu 5.000 €. Prihodi koje Lučka uprava Slavonski Brod ostvaruje iz ovog izvora odnose se na koncesijske naknade i ostale naknade i pristojbe za posebne namjene te služe za financiranje rashoda poslovanja (rashodi za zaposlene, materijalni rashodi i financijski rashodi).

**UKUPNE I DOSPJELE OBVEZE (u eurima)**

Stanje obveza na dan 31.12.2022. Stanje obveza na dan 30.06.2023.

Ukupne obveze 14.594.491,49 14.586.562,74

Dospjele obveze 0,00 0,00

**III. POSEBNI DIO**



## **IV. OBRAZLOŽENJE POSEBNOG DIJELA**

**51263 Javna ustanova Lučka uprava Slavonski Brod**

Lučka uprava Slavonski Brod je javna ustanova koju je osnovala Republika Hrvatska na temelju odredbi Zakona o lukama unutarnjih voda 2001. godine. Obavljanje djelatnosti uređeno je temeljem Zakona o plovidbi i lukama unutarnjih voda i Uredbe o upravljanju i vođenju poslova lučkih uprava unutarnjih voda.

Javna ustanova Lučka uprava Slavonski Brod obavlja poslove izgradnje, modernizacije i održavanja lučkih građevina u ime Republike Hrvatske, upravlja nekretninama na lučkom području na kojima ima pravo građenja, održava red u luci, održava visoki stupanj sigurnosti i zaštite okoliša u luci i druge poslove iz svoje nadležnosti.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 51263 | 5.832.232 | 5.751.505 | 9.006.928 | 8.530.330 | 7.253.301 | 156,6 |

**3111 PRIPREMA I PROVEDBA PROJEKATA SUFINANCIRANIH SREDSTVIMA FONDOVA EU**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3111 | 00 | 7.000 | 2.572.930 | 2.961.144 | 18.638 | 36756,1 |

**Cilj 1. Uspješna priprema i praćenje provedbe projekata sufinanciranih sredstvima fondova EU**

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Stupanj provođenja projekta sukladno projektnom planu | Učinkovitost realizacije pripreme projekata sufinanciranih sredstvima EU | % | 0 | Lučka uprava Slavonski Brod | 40 | 80 | 100 |

**K928006 NPOO - C1.4. R3-I4 OPREMANJE LUKA I PRISTANIŠTA INFRASTRUKTUROM ZA ZBRINJAVANJE OTPADA - LU SL. BROD**

**Zakonske i druge pravne osnove**

- Zakon o plovidbi i lukama unutarnjih voda

- Uredba EU 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K928006 | 00 | 7.000 | 89.590 | 477.802 | 18.638 | 1279,9 |

Javna ustanova Lučka uprava Slavonski Brod je za potrebe prijave projekta izradila projektni zadatak koji je temelj za daljnji rad na prijavi projekta za dodjelu bespovratnih sredstava.

Planirana lokacija izgradnje je u mjestu Davor gdje će terminal za prikupljanje otpada sa plovila biti u sklopu izgradnje putničkog pristaništa.

Ishođeno je mišljenje nadležnog Upravnog odjela za graditeljstvo, infrastrukturu i zaštitu okoliša Brodsko – posavske županije o mogućem utjecaju na okoliš planiranog zahvata u kojemu je navedeno da projekt nema bitni i mogući značajan utjecaj na okoliš.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Stupanj opremljenosti pristaništa infrastrukturom za zbrinjavanje otpada | Opremanje luka i pristaništa infrastrukturom za zbrinjavanje otpada | % | 0 | Lučka uprava Slavonski Brod | 15 | 96 | 100 |

**K928007 GRADNJA PLUTAJUĆEG OBJEKTA UNUTARNJE PLOVIDBE - PRISTANA U FUNKCIJI TURIZMA I PUTNIČKOG PRISTANIŠTA NA RIJECI SAVI U SLAVONSKOM BRODU - NPOO.C1.6.R1-I1.01-V1.0045**

**Zakonske i druge pravne osnove**

- Zakon o plovidbi i lukama unutarnjih voda

- Uredba EU 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornos

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K928007 | 00 | 00 | 2.483.340 | 2.483.342 | 00 | 0,0 |

Ovim Projektom planira se izgradnja plutajućeg objekta – pristana, odnosno obavlja se rekonstrukcija objekta unutarnje plovidbe u pristan za turističku namjenu i gradi se nova obaloutvrda, koji zajedno predstavljaju jedinstvenu cjelinu putničkog pristaništa. Nositelj aktivnosti gradnje i opremanja plutajućeg objekta – pristana i izgradnje obale je Lučka uprava Slavonski Brod. U 2023. godini proveden je postupak javne nabave i odabran je izvođač radova.

Projekt je prijavljen za dodjelu bespovratnih sredstava u sklopu Nacionalnog plana oporavka i otpornosti (Poziv: Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti - GRUPA 1).

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Stupanj rekonstrukcije plutajućeg objekta i izgrađenosti obaloutvrde | Rekonstrukcija plutajućeg objekta unutarnje plovidbe – pristana u funkciji turizma i putničkog pristaništa na rijeci Savi u Slavonskom Brodu | % | 0 | Lučka uprava Slavonski Brod | 50 | 100 | - |

**3115 RAZVOJ UNUTARNJE PLOVIDBE**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3115 | 5.832.232 | 5.744.505 | 6.433.998 | 5.569.186 | 7.234.663 | 112,0 |

**Cilj 1. Razvijen sustav unutarnje plovidbe**

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Povećanje količine prekrcajnog tereta u luci Slavonski Brod | Ukupna količina prekrcajnog tereta u luci Slavonski Brod | tona | 200.000 | Lučka uprava Slavonski Brod | 220.000 | 230.000 | 240.000 |

**A928001 ADMINISTRACIJA I UPRAVLJANJE**

**Zakonske i druge pravne osnove**

- Zakon o plovidbi i lukama unutarnjih voda

- Zakon o ustanovama

- Uredba o upravljanju i vođenju poslova lučkih uprava unutarnjih

- Uredba o pristaništima unutarnjih voda

- Pravilnik o kriterijima za određivanje naknada za koncesije u lukama i pristaništima unutarnjih voda

- Pravilnik o tovarištima

- Pravilnik o organizaciji i sistematizaciji radnih mjesta

- Pravilnik o plaćama, naknadama plaća i drugim novčanim i nenovčanim primicima

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A928001 | 604.859 | 780.034 | 937.888 | 448.943 | 381.119 | 120,2 |

Ovom aktivnosti osiguravaju se sredstva za pokriće rashoda za zaposlene na bazi devet zaposlenih, a čine ih plaće, doprinosi na plaće i ostali rashodi za zaposlene (darovi, otpremnine, naknade za dugotrajnu bolest, invalidnost, smrtni slučaj, regres za godišnji odmor i ostali slični rashodi). Od ukupno planiranih sredstava 24,51% odnosi se na rashode za zaposlene u 2024. godini, 51,21% na rashode za zaposlene u 2025. i 60,32% na rashode za zaposlene u 2026. godini.

Također, osiguravaju se sredstva za materijalne rashode koje čine naknade troškova zaposlenima (službena putovanja, naknade za prijevoz, stručno usavršavanje zaposlenih i ostale slične naknade zaposlenima), rashodi za materijal i energiju, rashodi za usluge i ostali nespomenuti rashodi poslovanja (naknade za rad Upravnog vijeća, premije osiguranja imovine i osoba, reprezentacija, članarine i norme, pristojbe i naknade te ostali nespomenuti rashodi poslovanja). Od ukupno planiranih sredstava 74,18% odnosi se na materijalne rashode u 2024. godini, 44,80% na materijalne rashode u 2025. i 34,78% na materijalne rashode u 2026. godini.

Osiguravaju se i sredstva za financijske rashode koje čine bankarske usluge, zatezne kamate za zakonske obveze i ostali financijski rashodi. Od ukupno planiranih sredstava 0,08% odnosi se na financijske rashode u 2024. godini, 1,51% na financijske rashode u 2025. godini i 0,21% na financijske rashode u 2026. godini.

Osiguravaju se i sredstva za ostalu nematerijalnu imovinu. Od ukupno planiranih sredstava 0,35% odnosi se na rashode u 2024., 0,74% na rashode u 2024. godini, a 0,87% na rashode u 2026. godini.

Osim toga, osiguravaju se i sredstva za rashode za nabavu proizvedene dugotrajne imovine koju čine nabavka uredske opreme i namještaja, uglavnom zamjena za dotrajalu i rashodovanu opremu i namještaj i ulaganja u računalne programe. Od ukupno planiranih sredstava 0,87% odnosi se na rashode za nabavku proizvedene dugotrajne imovine u 2024. godini, 1,74% na rashode za nabavu proizvedene dugotrajne imovine u 2025. i 3,82% na rashode za nabavu proizvedene dugotrajne imovine u 2026. godini.

**A928002 GRADNJA I ODRŽAVANJE**

**Zakonske i druge pravne osnove**

- Zakon o plovidbi i lukama unutarnjih voda

- Strategija prometnog razvoja Republike Hrvatske 2017-2030, točka 2.7.

- Uredba o pristaništima unutarnjih voda

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A928002 | 3.888.766 | 3.461.354 | 3.590.882 | 4.141.015 | 4.854.565 | 103,7 |

Ova aktivnost uključuje redovito održavanje lučkog područja, otkup zemljišta u lučkom području i nastavak izgradnje infrastrukture u luci Slavonski Brod.

Redovno održavanje lučkog područja obuhvaća održavanje i rekonstrukciju izgrađene infrastrukture, održavanje odvodnog, oborinskog i sanitarno fekalnog sustava, održavanje i popravak cestovnih i parkirnih površina te održavanje zelenih površina lučkog područja. Troškovi održavanja u 2024. godini iznose 199.084 €, a isti iznos se planira i u 2025. i 2026. godini.

Troškovi intelektualnih usluga kao što su izrade studija za planirane projekte, usluge vođenja projekata i ostale intelektualne usluge planirani su u iznosu 84.000 € u 2024. godini. U 2025. i 2026. godini planirani iznos sredstava iznosi 50.000 €.

U okviru ove aktivnosti osigurana su sredstva za realizaciju projekata u lučkom području luke Slavonski Brod u iznosu 3.307.797 € u 2024. godini, 3.891.930 € u 2025. godini i 3.905.481 € u 2026. godini.

Administrativna zgrada za potrebe javnih službi (policija, carina, kapetanija, špedicija i dr.)

Zbog preseljenja carinarnice Slavonski Brod sa sadašnje lokacije na lokaciju luke Slavonski Brod a budući je njihova potreba za prostorom bila veća od trenutno ponuđenih prostora, Lučka uprava je krenula u realizaciju povećanja prostora odnosno izmjenu projektne dokumentacije u segmentu administrativne zgrade kako bi omogućila kompletno preseljenja carinarnice Slavonski Brod sa sadašnje lokacije na lokaciju luke Slavonski Brod. Preseljenjem carine u lučko područje doći će do znatnog povećanja manipulacije tereta što će biti od velikog značaja za luku.

Aktivnosti će uključivati instalaterske radove vodovoda i kanalizacije, elektroinstalacija, armiranobetonske radove na izgradnji temeljne ploče, vanjskih zidova, stupova i greda te među etažnih ploča triju etaža.

Putničko pristanište Slavonski Brod

Praćenjem kretanja i povećanja broja turističkih brodova rijekom Dravom i Dunavom, te znatnih upita za uplovljavanje riječnih kruzera na područje rijeke Save pokrenut je projekt izgradnje putničkog pristaništa na rijeci Savi u Slavonskom Brodu. U tijeku 2022. godine ishođene su lokacijska i građevinska dozvola. Projekt je od interesa za Republiku Hrvatsku, jer se radi o prvom putničkom pristaništu na rijeci Savi, kao i prvom ulaznom pristaništu iz EU. Za navedeni projekt Lučka uprava Slavonski Brod nabavila je jednu tanker teglenicu koju namjerava rekonstruirati u moderno putničko pristanište sa svim potrebnim sadržajima (uredi granične policije, carine, lučke kapetanije, lučke uprave, turističke zajednice), a dodatno i kao turistički edukativni centar. Projektom je obuhvaćeno i uređenje lijeve obale Save za potrebe priveza pontona za pristajanje putničkih brodova te ostale infrastrukture neophodne za funkcioniranje putničkog pristaništa. Projekt je prijavljen za dodjelu bespovratnih sredstva u sklopu Nacionalnog plana oporavka i otpornosti. U 2023. godini proveden je postupak javne nabave i odabran je izvođač radova.

Izrada projektne dokumentacije za manja putnička pristaništa na rijeci Savi – Županja, Slavonski Kobaš, Davor i Babina Greda

Planirana su sredstva za izradu projektne dokumentacije za manja putnička pristaništa na rijeci Savi na lokacijama Babina Greda, Slavonski Kobaš, Davor i Županja.

Aktivnosti će se odnositi na geodetske i geomehaničke radove, prethodnu ocjenu o prihvatljivosti zahvata za ekološku mrežu, izradu prometno tehnoloških elaborata, idejnih i glavnih projekata te dokumentacije o nabavi.

Završetak infrastrukture

Aktivnosti će obuhvaćati završetak radova na izgradnji osnovne lučke infrastrukture u sklopu kojeg su lučke prometnice, oborinska i sanitarno fekalna odvodnja, vodoopskrba i vatroobrana, elektroopskrba, plinoopskrba te dovršetak izgradnje industrijskih kolosijeka, a sve za potrebe funkcioniranja zaobalnog gospodarskog dijela luke.

Radovi manjeg opsega

Aktivnosti se odnose na manje radove koji će doprinijeti boljem i kvalitetnijem funkcioniranju lučke infrastrukture.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Postotak izgrađenosti prometnica i kolosijeka u luci Slavonski Brod | Izgradnjom prometnica i kolosijeka sa pripadajućim sustavom odvodnje u luci Slavonski Brod stvorit će se uvjeti za otvaranje luke za međunarodni promet | % | 86 | Lučka uprava Slavonski Brod | 93 | 98 | 100 |

**K928005 CEF - IZRADA STUDIJA I PROJEKTNE DOKUMENTACIJE ZA POTREBE IZGRADNJE TERMINALA ZA OPASNE TERETE U LUCI SLAVONSKI BROD**

**Zakonske i druge pravne osnove**

- Zakon o plovidbi i lukama unutarnjih voda

- Sporazum o dodjeli bespovratnih sredstava iz programa Instrumenti za povezivanje Europe (CEF)- sektor transporta sporazum br. INEA/CEF/TRAN/M2020/2434333

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K928005 | 337.360 | 485.333 | 914.786 | 00 | 00 | 188,5 |

CEF – ''Izrada studija i projektne dokumentacije za potrebe izgradnje terminala za opasne terete u luci Slavonski Brod'' sufinanciran je iz EU Fondova.

Projekt se odnosi na izradu studija i pripremnu dokumentaciju za izgradnju terminala za opasne terete u luci Slavonski Brod, što uključuje izradu Studije procjene utjecaja na okoliš i prihvatljivosti projekta za okoliš, idejni, glavni i izvedbeni projekt, te pripremu natječajne dokumentacije za radove i analizu isplativosti financiranja radova, kako bi se ishodila lokacijska i građevinska dozvola za Terminal za opasne terete u luci Slavonski Brod.

Projekt je započeo 16.08.2021. a trajat će do 31.07.2024. godine. Planirana sredstva u 2024. godini namijenjena su za izradu navedenih studija i projektne dokumentacije.

Dovršetkom projekta stječu se uvjeti za početak izgradnje Terminala za opasne terete u luci Slavonski Brod, koji će uključivati infrastrukturu za prihvat plovila i bunkeriranje na rijeci Savi u luci Slavonski Brod.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Postotak izrade studija i projektne dokumentacije | Izrada studija i projektne dokumentacije za terminal za opasne terete u luci Slavonski Brod | % | 70 | Lučka uprava Slavonski Brod | 100 | - | - |

**T928003 OTPLATA ZAJMOVA ZAGREBAČKE BANKE I HBOR-A**

**Zakonske i druge pravne osnove**

- Ugovor o dugoročnom kreditu s valutnom klauzulom (EUR) iz HBOR-ovog Programa Infrastruktura broj 3236340967, kreditor Zagrebačka banka d.d.

- Ugovor o kunskom kreditu broj:KO-37/17, kreditor HBOR

- Ugovor o izdavanju Jamstva broj:F-009-18 za uredno izmirenje dugoročnih obveza, Ministarstvo financija

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| T928003 | 1.001.247 | 1.017.784 | 990.442 | 979.228 | 1.998.979 | 97,3 |

Sredstva planirana na ovoj aktivnosti namijenjena su za plaćanje redovitih kamata po kreditima Zagrebačke banke d.d. i HBOR-a, otplatu kredita Zagrebačke banke i plaćanje provizije za primljeno Jamstvo. Od 2026. godine planiran je početak otplate kredita HBOR-a.

Kredit Zagrebačke banke d.d., u iznosu 4.998.641,05 € iskorišten je do 31.12.2015. godine za otkup zemljišta u lučkom području, izvršena su geotehnička i arheološka istraživanja na otkupljenom zemljištu, te opskrba električnom energijom, komunikacije i rasvjeta.

Kredit HBOR-a u iznosu 10.617.824,67 € za projekt CEF-Izgradnja i nadogradnja infrastrukture u luci Slavonski Brod kao učešće, iskorišten do 31.12.2020. godine za izgradnju vezova 4. i 5. pristupnih prometnica i ostale infrastrukture u području operativnog dijela luke.

Temeljem ugovora o izdavanju Jamstva broj: F-009-18 za uredno izmirenje obveza po kreditu HBOR-a plaća se provizija 0,5% na iznos koji se garantira i iznosi 53.089 € godišnje u razdoblju od 2024. do 2026. godine.

Od ukupno planiranih sredstava za otplatu kredita u 2024. godini 41,31% namijenjeno je za kamate HBOR-a i Zagrebačke banke, 53,33% za otplatu kredita Zagrebačke banke te 5,36% za proviziju za jamstvo. U 2025. godini 40,63% od ukupno planiranih sredstava namijenjeno je za kamate HBOR-a i Zagrebačke banke, 53,94% za otplatu kredita Zagrebačke banke i 5,42% za proviziju za jamstvo. U 2026. godini 17,74% od ukupno planiranih sredstava se odnosi na kamate HBOR-a i Zagrebačke banke, 79,60% na otplatu kredita Zagrebačke banke i HBOR-a i 2,99% na proviziju za jamstvo.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Postotak pokrivenosti ugovorenih obveza | Pokrivenost obveza po zajmovima sukladno ugovorima (godišnja vrijednost) | % | 0 | Lučka uprava Slavonski Brod | 100 | 100 | 100 |

**RAVNATELJ:**

**Marijan Jurić, dipl. ing.**